b'\n_START_ARTICLE_\nSaint-\xc3\x89tienne\n_START_SECTION_\nZgodovina\n_START_PARAGRAPH_\nV 16. stoletju je Saint-\xc3\x89tienne posedoval tovarno oro\xc5\xbeja, ki je bila zaslu\xc5\xbena za dvig njegove pomembnosti. Prav zaradi te industrije je bil za \xc4\x8dasa francoske revolucije preimenovan v Armeville. V za\xc4\x8detku 18. stoletja je postal sredi\xc5\xa1\xc4\x8de premogovni\xc5\xa1tva. Kljub temu je bil \xc5\xa1e v prvi polovici 19. stoletja le sede\xc5\xbe okro\xc5\xbeja v departmaju Loire z manj\xc5\xa1im \xc5\xa1tevilom prebivalstva. S koncentracijo industrije v njem pa se je \xc5\xa1tevilo prebivalstva do leta 1880 z za\xc4\x8detnih 20.000 povzpelo na 110.000, s tem pa je Saint-\xc3\x89tienne prevzel vodilno vlogo v pokrajini od dotedanjega Montbrisona ter postal sede\xc5\xbe prefekture._NEWLINE_\xc5\xa0kofija Saint-\xc3\x89tienne je bila vzpostavljena leta 1970, oblikovana iz okro\xc5\xbeij Saint-\xc3\x89tienna in Montbrisona, do tedaj v Lyonski \xc5\xa1kofiji.'